**Greit å vite:** Fantasy er en type skjønn-litteratur. Det vil si at historien er oppdiktet. Den tar oss med til en parallell verden. Denne verdenen er utenom det vanlige, selv om den ligner litt. Den er magisk og har ofte over-naturlige skapninger med.

| **Når jeg leser …** | **da betyr det …** |
| --- | --- |
| alv, en | et ofte vakkert vesen som ligner et menneske |
| drage, en | et stort og uvirkelig dyr som spruter ild |
| fantasy | en populær sjanger innen film og litteratur |
| hobbit, en | et lite menneske i J.R.R. Tolkiens univers |
| magi | troll-dom, over-naturlige krefter |
| nerd, en | en person som er smart, men utilpass sosialt |
| ond | den som vil ødelegge og skade andre |
| over-naturlig | det som skiller seg fra det normale og naturlige |
| parallell, en | ved siden av |
| suksess, en | noe som skaper begeistring blant mange |
| sjanger, en | en type film, TV-serie eller bok med flere felles-trekk |
| skrive, å | å bruke penn eller data til å forme ord andre kan lese |
| skapning, en | et levende dyr eller menneske |
| troll-mann, en | en mann som har magiske evner, som å trylle |
| TV-serie, en | underholdning på TV som er delt opp i flere deler |
| uvirkelig | det som er for godt eller for fælt til å være sant |

# 584 – Prinsesser, magi og alver tilbake på TV-skjermen

# Klar Tale nr. 32 / 2022

I senere tid har fantasy-bøker blitt til filmer og TV-serier. Sjangeren er også å finne i data-spill.

Forfatter J.R.R. Tolkien skrev bøkene om «Ringenes herre» allerede på 1950-tallet. Han skrev boka «Hobbiten» først – for barn.

Først på 2000-tallet kom filmene som ble veldig populære. Først de om Ringenes herre. Og disse fikk navnene «Ringens brorskap», «To tårn» og «Atter en konge». Senere kom Hobbiten-filmene. Peter Jackson var regissør.

Ringenes herre gjorde fantasy-sjangeren populær. Bok-serien om universet Narnia fikk også nytt liv gjennom tre filmer. Forfatter C.S. Lewis har skrevet bøkene. Og Harry Potter fikk enda flere filmer. J.K. Rowling skrev de populære bøkene. De kom ut fra 1997 til 2007. Disse handler om en foreldreløs gutt. Han har magiske evner. Gutten kjemper mot den onde troll-mannen Voldemort.

Noen år senere fikk vi se TV-serien «Game of Thrones». Forfatter George R.R. Martin har skrevet bøkene som TV-serien er basert på.

# Spørsmål:

# 1: Hva er typisk for sjangeren fantasy?

# Svar:

# 2: Hvem skrev bøkene om «Ringenes herre»?

Svar:

# 3: Hva heter mannen som laget filmene. Hvor ble de spilt inn?

# Svar:

4: Hva er en hobbit?

# Svar:

# 5: Hva heter den nye TV-serien om «Ringenes herre»? Svar:

# 

# 6: I hvilken TV-serie kunne dyr snakke?

# Svar:

# 

# 7: Hvilken familie har mange drager i «Game of Thrones»? Svar:

# 8: Hvem er Harry Potter?

# Svar:

**Oppgave: Sett ordene på rett sted i teksten**

under

hobbit

også

fantasy

unge

og

tre

var

skrive

i

J.R.R. Tolkien

John Ronald Reuel Tolkien **\_ \_ \_** en britisk forfatter. Han er en av de mest leste forfatterne **\_** verden.

Tolkien ble født i 1892 i det som i dag er Sør-Afrika. Moren sto for oppdragelsen, for faren døde bare noen år etter at Tolkien ble født. De hadde lite penger og bodde i England. På tidlig 1900-tall døde **\_ \_ \_ \_** moren.

Tolkien var flink på skolen. Han viste seg også å kunne **\_ \_ \_ \_ \_ \_** bra.

Den **\_ \_ \_ \_** Tolkien fikk et stipend til Universitetet i Oxford. Men så kom første verdenskrig. Da måtte han avbryte studiene og hjelpe til, men ble etter hvert syk. Han fikk det som ble kalt skyttergravs-feber. Det var en vanlig sykdom blant soldater **\_ \_ \_ \_ \_** første verdenskrig.

Tolkien hadde møtt Edith Mary Bratt. De giftet seg og fikk barn, tre sønner **\_ \_** en datter.

Etter andre verdenskrig kom boka «Ringenes herre». Det var mangel på papir på den tiden. Boka ble derfor gitt ut i **\_ \_ \_** deler. Tolkien hadde allerede skrevet boka Hobbiten. Den handler om en **\_ \_ \_ \_ \_** som het Bilbo. Den kom ut på slutten av 1930-tallet.

Bøkene hans har vist seg å være veldig populære blant mange. Og filmene har fått mange interessert i sjangeren **\_ \_ \_ \_ \_ \_ \_**.

Tolkien døde 2. september 1973 i Storbritannia.

*Kilder: snl.no, Wikipedia og Klar Tale*

*Rettelse: Det kom på trykk en feil i papir-versjonen av denne saken. I siste avsnitt står det at Aarvik er mest spent på nye «Game of Thrones». Det riktige er nye «Ringenes herre».*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.